hotchpotch/miracl-hf-unified huggingface dataset:
Authari
Authari (n. 540 – 5. syyskuuta 590) oli langobardien kuningas vuosina 584–590. Hän oli edellisen kuninkaan Klefin poika.
Klefin kuoltua ylimystö ei suostunut nimittämään tälle seuraajaa, ja seurasi kymmenen vuoden interregnum, joka tunnettiin herttuoiden valtakautena. Vuonna 575 frankkien kuningaskunnan Austrasian armeija työntyi hajanaiseen Pohjois-Italiaan, ja Bysantin keisari Tiberius II Constantinus ryhtyi neuvottelemaan liitosta frankkien kanssa. Langobardit pelkäsivät vihollistensa mahdollista liittoutumista ja päättivät valita uuden kuninkaan yhdistääkseen voimansa. Ylimykset valitsivat kuninkaaksi Autharin, joka joutuikin sotimaan koko hallintokautensa Bysanttia ja frankkeja vastaan. Authari kuoli 5. syyskuuta 590, mahdollisesti myrkytyksen uhrina.
Sami Helenius (tanssija)
Sami Helenius (s. 25. heinäkuuta 1977 Kaarina) on suomalainen tanssija. Helenius on voittanut puolisonsa Jutta Heleniuksen (o.s. Markkanen) kanssa kolme SM-pronssimitalia 10-tanssissa amatööriluokassa vuosina niin 2003–2005. Ammattilaisluokassa pari on voittanut myös 10-tanssin SM-kultaa. Vuonna 2009 hän oli ensimmäisen kerran mukana "Tanssii tähtien kanssa" -ohjelmassa, parinaan Rosa Meriläinen. Helenius ja Meriläinen sijoittuivat kilpailussa kolmanneksi. Hän on ollut mukana ohjelmassa myös vuonna 2010 Satu Silvon, vuonna 2011 Satu Ruotsalaisen, vuonna 2012 Sari Multalan ja vuonna 2017 Hanna Sumarin tanssiparina.
Luděk Čajka
Luděk Čajka (3. marraskuuta 1963, Gottwaldow, Tšekkoslovakia – 14. helmikuuta 1990) oli tšekkoslovakialainen jääkiekkoilija. Hän oli New York Rangersin 115. varaus vuoden , mutta ei koskaan pelannut NHL:ssä. Hän pelasi Tšekkoslovakian pääsarjassa TJ Gottwaldowin, HC Dukla Jihlavan ja HC Zlínin joukkueissa. Čajka voitti Dukla Jihlavassa Tšekkoslovakian mestaruuden 1985. Hän oli mukana myös pronssia voittaneessa Tšekkoslovakian joukkueessa vuoden 1987 maailmanmestaruuskilpailuissa. Čajka pelasi urallaan kaikkiaan 265 liigaottelua ja 53 maaottelua.
6. tammikuuta 1990 Čajka sai vakavia vaurioita selkärankaansa törmätessään laitaan kiekontavoittelutilanteessa toisen pelaajan kanssa (vanhoilla pitkän kiekon säännöillä). Hän halvaantui ja oli koomassa kuolemaansa 14. helmikuuta asti. Zlínin jäähalli Stadion Luďka Čajky on nimetty hänen mukaansa. Čajkan tapaus oli yksi merkittävimmistä tekijöistä IIHF:n muuttaessa pitkän kiekon sääntöjä niin, ettei puolustavan pelaajan kosketusta enää tarvittu.
2 of One
2 of One on 6. kesäkuuta 1989 julkaistu video, joka sisältää kaksi versiota Metallican vuoden 1989 musiikkivideosta ”One” heidän albumiltaan "...And Justice for All".
Videon ovat ohjanneet Bill Pope ja Michael Salomon Los Angelesissa, Kaliforniassa. Videossa näyttelevät Metallican jäsenet James Hetfield, Kirk Hammett, Jason Newsted ja Lars Ulrich. Kappaleen musiikkivideo sisältää leikkeitä Dalton Trumbon vuoden 1970 sodanvastaisesta elokuvasta "Sotilaspoika".
Kaikki osat "2 of Onesta" on sisällytetty myös vuonna 2006 julkaistulle DVD:lle "".
Uuri Ståhlhammar
Uuri Albert Ståhlhammar (29. toukokuuta 1935 Helsinki – 5. joulukuuta 1994 Riihimäki) oli suomalainen pesäpalloilija.
”Stolu” aloitti pesäpalloilun Napialan Pyrkivässä. Hän saavutti ensimmäisen SM-mitalinsa, nuorten hopean vuonna 1948 Tervakosken Padon joukkueessa ja pelasi ensimmäisen kerran SM-sarjassa Katajanokan Haukoissa 1957 ja 1958. Seuraavat kaksi kautta hän edusti Pallo-Tovereita, jonka riveissä hän voitti ainoan Suomen mestaruutensa vuonna 1959. 1960-luvulla hän edusti Puna-Mustia.
Stolu osallistui kahdeksaan Itä–Länsi-otteluun ja seitsemään Liitto–Lehdistö-otteluun. Vuonna 1964 hän oli SM-sarjan lyöjäkuningas sekä Suomen vuoden pesäpalloilija vuosina 1959 ja 1964. Hänen ulkokentän pelipaikkansa oli kakkospolttaja ja lukkari. Vielä vuonna 1972 hän pelasi SM-sarjassa Puna-Mustien lukkarina.
Petri Ojala
Petri Ojala (s. 21. elokuuta 1964 Renko) on Ilves ry:n puheenjohtaja ja entinen suomalainen jalkapalloilija.
Keskikentällä ja hyökkääjänä pelannut Ojala nousi Ilveksen edustusmiehistöön kaudella 1983. Hän pelasi Ilveksessä vuoteen 1994 voittaen seurassa Suomen-mestaruuden (1983), hopean (1985), pronssin (1984) ja Suomen cupin kaudella 1990. Hän toimi joukkueen kapteenina kausina 1989–90 ja 1992. Peliuran jälkeen Ojala jäi valmentamaan FC Ilvestä mm. Arto Uimosen kakkosvalmentajana.
Ojala pelasi uransa aikana 257 pääsarjaottelua ja teki niissä 11 maalia. Ojala kuului myös nuorisomaajoukkueiden vakiopelaajiin pelaten 18 ottelua vuosina 1980–1983, lisäksi hänellä on tilillään 6 euro-ottelua Ilveksen osallistuttua UEFA Cupiin ja Cup voittajien Cuppiin.
Dmitri Romanov (ampuja)
Dmitri Romanov (s. 1987) on venäläinen riistamaaliampuja ja maailmanmestari.
Romanov on osallistunut MM-kilpailuihin sekä poikien että miesten sarjassa. Poikien sarjassa hän on kerännyt seitsemän kultaa, neljä hopeaa ja kaksi pronssia. Miesten sarjassa Romanovilla on viisi kultaa, hopea ja kaksi pronssia.
Pentti Katainen
Pentti Olavi Katainen (s. 20. toukokuuta 1937 Helsinki) on monipuolinen suomalainen palloilija, jonka päälajit olivat pesäpallo ja jääkiekko.
Pentti "Kiukki" Katainen oli pesäpallossa Suomen parhaita 1960-luvun sisäpelaajia. Hän voitti SM-sarjan lyöjäkuninkuuden vuosina 1961 ja 1965; jälkimmäisellä kerralla hän löi 3 + 53 = 56 juoksua, joka oli SM-sarjan ennätys vuoteen 1972 saakka. Katainen voitti SM-sarjassa kolme hopeaa ja kaksi pronssia, ja hänet valittiin Itä–Länsi-otteluun vuosina 1960 ja 1961 sekä Liitto–Lehdistö-otteluun neljä kertaa.
Koripallossa Katainen saavutti kaksi SM-hopeaa Työväen Maila-Poikien joukkueessa.
Myös jääkiekossa Katainen kuului 1960-luvulla Suomen parhaimmistoon. Hän pelasi Helsingin Jalkapalloklubin edustusjoukkueessa useita vuosia SM-sarjassa, voitti maalikuninkuuden vuonna 1962 ja pelasi yhdessä A-maaottelussa sekä kuudessa nuorten maaottelussa. Hän pelasi SM-sarjassa kaudet 1956-66.
Hän toimi urheilu-uransa jälkeen valmentajana Jokereissa mm. Jari Kurrin juniori- sekä vastuuvalmentajana .
Jääkiekkoliiton hallituksessa ja valtuustossa Katainen toimi 80-luvulla monta vuotta. Joukkueenjohtajana myös alle 20-vuotiaiden ja miesten maajoukkueissa. NHL-seura Atlanta Thrashersin kykyjenetsijänä hän toimi vuosina 1998-2006. Tuona aikana Thrashers varasi mm. maalivahdit Pasi Nurmisen ja Kari Lehtosen.
Pentti Katainen sai liikuntaneuvoksen arvonimen vuonna 2000.
Hopeavatsamuura
Hopeavatsamuura ("Myrmelastes leucostigma") on Amazonasin alueella Etelä-Amerikassa tavattava puumuuriin kuuluva varpuslintu.
Kooltaan hopeavatsamuura on 14,5–15 cm. Koiraan selkä ja päälaki ovat väriltään tumman harmaat. Vatsa on hopeanharmaa ja värin tummuus vaihtelee alalajeittain. Harmaissa siivissä on valkoisia täpliä. Täplien koko riippuu niin ikään alalajista. Perä on väritykseltään ruskea. Naaraan selkä on väriltään tumman punaruskea ja siipien pilkut ovat punaruskeita. Naaraan pää on harmaa ja vatsa punaruskea. Värin tummuus vaihtelee alalajeittain. Nokka on pitkähkö ja alapuolelta tummempi kuin yläpuolelta. Hopeavatsamuuraa on vaikea erottaa muista liuskemuurien suvun lajeista, erityisesti liuskemuurasta ("Schistocichla schistacea"). Liuskemuuran nokka on kuitenkin hieman lyhyempi ja täysin musta. Liuskemuura on myös väritykseltään hieman hopeavatsamuuraa tummempi.
Hopeavatsamuuraa tavataan Surinamesta, Guyanasta, Ranskan Guyanasta ja Amazonasin alueen Brasiliasta, Lisäksi lajia tavataan Venezuelan lounaiskärjestä ja Kolumbian, Ecuadorin sekä Perun itäosista. Lajin elinympäristöä ovat metsät ja metsien reunamaat erityisesti pienien jokien ja kosteiden paikkojen lähettyvillä. Yleensä lajin elinympäristöt sijaitsevat alle 1 000 metrin korkeudella merenpinnasta, mutta Perussa ja Venezuelassa lajin on todettu elävän jopa yli 1 500 metrin korkeudella sijaitsevissa metsissä.
Hopeavatsamuurat liikkuvat yleensä pareittain tai pieninä ryhminä. Laji ei muodosta sekaparvia muiden lintujen kanssa. Hopeavatsamuuran lisääntymiskausi on heinäkuussa.
Diego Fortuna
Diego Fortuna (s. 14. helmikuuta 1968 Vicenza) on entinen italialainen kiekonheittäjä. Hän edusti maataan kesäolympialaisissa vuosina 1996 ja 2000, mutta ei selviytynyt kummallakaan kerralla loppukilpailuun: Atlantassa 1996 hän sijoittui karsinnassa 19:nneksi tuloksella 60,08 m ja Sydneyssä 2000 sijalle 14 tuloksella 62,24 m. Hän voitti kultamitalin Välimeren kilpailuissa vuonna 2001.
Andri Telesnenko
Andri Vasylovytš Telesnenko (, s. 12. huhtikuuta 1966 Odessa, Ukrainan SNT, Neuvostoliitto) on ukrainalainen jalkapallovalmentaja ja entinen jalkapalloilija, joka toimii Tšornomorets Odessan valmennusryhmässä. Pelipaikaltaan hän oli keskuspuolustaja.
Telesnenko saapui Ukrainasta Suomeen vuonna 1992 vahvistamaan Veikkausliigan uutta oululaisseuraa FC Oulua. Kahtena kautena, vuonna 1992 Veikkausliigassa ja seuraava 1993 Ykkösessä, hän osoitti taitoa ja varmuutta, jota Veikkausliigaan vuodeksi 1994 noussut FC Oulu olisi tarvinnut sarjapaikkansa säilyttämiseksi.
Hän kuitenkin lähti Suomesta ja edusti seuraavina vuosina israelilaista Hapoel Beersebaa pelaten sarjapelien lisäksi neljä UEFA Cup-ottelua. Samana kautena hän esiintyi Kauden 1995–1996 jälkeen hän siirtyi Moldovaan edustaen seuraavat neljä kautta FC Zimbru Chișinăuta, jossa hän maansa sarjapelien ja niissä saavutetun kolmen Moldovan mestaruuden lisäksi pelasi kaikkiaan 12 Mestarien liigan karsintaottelua ja kaksi UEFA Cup-ottelua saksalaista Hertha BSC:tä vastaan. Sen jälkeen Telesnenko palasi Ukrainaan. Pelaajauransa jälkeen hän on toiminut mm. kasvattajaseuransa Tšornomorets Odessan valmennusryhmässä.
Telesnenko edusti Ukrainan maajoukkuetta kolmesti vuosina 1994–1995, pelaten kahdessa EM-karsintaottelussa.
Kolme pientä porsasta (lyhytelokuva)
Kolme pientä porsasta on vuonna 1933 ilmestynyt lyhyt animaatioelokuva, joka voitti Oscar-palkinnon. Sen tuotti Walt Disney Productions ja levittäjänä toimi United Artists. Elokuva kuuluu Silly Symphonies -musiikkielokuvien sarjaan. Tarina perustuu vanhaan saman­nimiseen satuun, jossa Iso paha susi yrittää napata kolme omat talonsa rakentanutta porsasta. Susi puhaltaa jokaisen talon kumoon lukuun ottamatta viimeisen porsaan rakentamaa tiilitaloa. Ainoa muutos, jonka Disney teki varsinaiseen tarinaan, oli loppu. Sadussa susi keitetään, mutta elokuvassa se vain polttaa takamuksensa kuumassa vedessä ja pakenee.
Elokuva saavutti huomattavaa suosiota ilmestymisvuonnaan, ja sen tunnussävelmästä "Pahaa sutta ken pelkäisi" (säv. Frank Churchill) on tullut hyvin tunnettu. Taiteilija Fred Moore, joka on osittain vastuussa "disneymäiseksi" kutsutusta söpöstä tyylistä, animoi porsaat. Elokuvaa esitettiin monissa teattereissa kuukausien ajan ja sille tehtiin useita jatko-osia, mutta ne eivät olleet yhtä suosittuja kuin alkuperäinen. Nykyään elokuvan hahmot (kolme pientä porsasta ja Iso paha susi, nimellä Sepe Susi) esiintyvät Aku Ankka -lehdessä.
Ray-Ban
Ray-Ban on Bausch & Lombin vuonna 1937 perustama aurinko- ja silmälasimerkki. Vuonna 1999 Bausch & Lomb myi aurinkolasiliiketoimintansa italialaiselle Luxottica Groupille. Ray-Banit ovat aina olleet hyvin suosittuja julkisuuden henkilöiden keskuudessa.
Ray-Ban-aurinkolasit suunniteltiin alun perin Yhdysvaltain armeijan ilmavoimille, jotka tarvitsivat tyylikkäät lasit suojaamaan lentäjien silmiä auringolta. Ensimmäiset lentäjämalliset metallisankaiset mutta kevyet Ray-Banit valmistettiin vihreästä heijastuksia vähentävästä materiaalista, ja ne pystyivät suodattamaan pois ultraviolettisäteilyn.
Ray-Banit saivat näkyvyyttä toisessa maailmansodassa kun kenraali MacArthur näyttäytyi ne silmillään lehtikuvissa. Vuonna 1952 Ray-Ban alkoi valmistaa muovikehyksistä "Wayfarer"-mallia, josta tuli suurta muotia Yhdysvalloissa kaikissa sosiaaliluokissa ja myös naisten keskuudessa. Ray-Baneissa näyttäytyivät tuolloin Audrey Hepburn, Bob Dylan, Andy Warhol, James Dean, Marilyn Monroe, Roy Orbison, John Lennon ja monet muut tähdet.
1970-luvulla Ray-Banien suosio hiipui kilpailijoiden tuotua räväkämpiä malleja markkinoille. 1980-luvulla yhtiö ryhtyi solmimaan menestyksekkäitä sopimuksia lasien näkymisestä televisiossa ja elokuvissa, kuten "The Blues Brothers", Tom Cruisen "Riskibisnes" ja "Top Gun", "Reservoir Dogs", "Miami Vice" ja "Konnankoukkuja kahdelle". Myös musiikkitähdet kuten Madonna, Michael Jackson, U2 ja Debbie Harry nähtiin Ray-Banit silmillään.
1990-luvulla Ray-Banit menivät taas pois muodista palatakseen vuoden 2007 jälkeen lehtien kansiin, kun klassisista Wayfarereista luotiin uusia, entistä värikkäämpiä malleja. Vuodesta 2008 lähtien Ray-Ban on järjestänyt "Ray-Ban Room" -näyttelyhuoneita suurilla musiikkifestivaaleilla.
Ray-Baneissa käytetään polarisoituja- tai lasilinssejä ja hiilikuitua, ja niiden UV-suoja on 100-prosenttinen.
Luunelonen (yhtye)
Luunelonen on suomalainen yhtye. Kun Kolmas Nainen hajosi niin kolme sen entistä jäsentä etsi uuden laulusolistin ja perusti Luunelonen-yhtyeen.
Pesäpallon SM-sarja 1960
Pesäpallon SM-sarjassa 1960 Vimpelin Veto voitti historiansa ensimmäisen mestaruuden. Päätösottelussa kaatui pronssista taistellut Helsingin Pallo-Toverit niukasti 3-1.
Neljä viimeistä joukkuetta putosi sarjasta. Tilalle nousivat suomensarjan lohkovoittajat Puurtilan Kisa-Pojat, Loimaan Palloilijat, Puna-Mustat ja Halsuan Toivo.
Vimpelin joukkue: Paavo Mäkelä, Markus Lakaniemi, Viljo Niemi, Rauno Latvala, Veikko Latvala, Väinö Lillström, Kalervo Havinen, Jaakko Nygård, Kyösti Latvala, Väinö Hautala, Matti Lehto
Vaasan ja Imatran ottelu päättyi kentällä 2-2, mutta IPV:n protestin johdosta Vaasa tuomittiin hävinneeksi.
Nurmo ja Tampere putosivat.
Uusinta mestaruudesta: Työväen Mailapojat - Pallo-Toverit 10-7
Mestarit: Marjatta Lepistö, Anja Ilonen, Anja Niemi, Sirpa Ikonen, Sirkka Kämäräinen, Terttu Kämäräinen
Dionne Pounds
Dionne Mai Christina Pounds (s. 5. marraskuuta 1984 Kotka) on suomalainen koripalloilija. Hän on pituudeltaan 174-senttinen.
Pounds aloitti uransa Kotkan Työväen Palloilijoissa ja voitti Peli-Karhujen joukkueessa Suomen cupin. Hän siirtyi vuonna 2002 Yhdysvaltoihin ja edusti siellä Pasadena City Collegea ja Lamar Universitya.
Pounds palasi Suomeen ja Peli-Karhujen joukkueeseen joulukuussa 2007 valmistuttuaan yliopistosta pääaineenaan sisustussuunnittelu. Keväällä 2008 hän voitti SM-kultaa ja keväällä 2009 SM-pronssia.
Pounds oli SM-sarjan tilastoykkönen onnistuneitten kolmen pisteen heittojen lukumäärässä kausina 2007–2008 (2,3 / ottelu) ja 2008–2009 (2,61 / ottelu).
Heinäkuussa 2016 Pounds teki sopimuksen Espoo Unitedin kanssa.
Dionne Poundsin isä Larry Pounds on yhdysvaltalaissyntyinen, sittemmin Suomen kansalaisuuden saanut koripalloilija ja koripallovalmentaja.
The Unnamed Feeling
"The Unnamed Feeling" on kolmas single heavy metal -yhtye Metallican v. 2003 albumilta "St. Anger". Kappale kertoo nimeämättömästä tunteesta (Hetfieldin mukaan ahdistuksesta), jota henkilö tuntee, kun hän on lähellä hallinnan menettämistä, juuri ennen kuin hän panikoi.
Kappale julkaistiin musiikkivideon kanssa singlenä ainoastaan Australiassa. Se julkaistiin EP-levyn osana Isossa-Britanniassa. Malloyssin ohjaamalla videolla yhtye soitti lähes tyhjässä huoneessa, jonka seinät vähitellen lähenivät heitä läpi koko kappaleen. Tähän liittyi visuaalisia tarinoita useista ihmisiä kokemassa "nimeämättömän tunteen" omalla tavallaan.
CD-singlen kansikuva valittiin kilpailulla, jossa fanit saivat esittää omia taideteoksia. Voittaja oli yksittäinen kuva mustasta sydämestä, valkoisella karkeasti hahmoteltulla ääriviivalla ja mustalla taustalla (vaikka singlen etukannessa on "Monster" heidän toisista singleistä St. Anger ja Some Kind of Monster).
Kyläsaaren jätteenpolttolaitos
Kyläsaaren jätteenpolttolaitos oli Helsingin Kyläsaaressa 1960-luvulta vuoteen 1983 toiminut huonomaineinen jätteenpolttolaitos. Jätettä paloi enimmillään 100 000 tonnia vuodessa. Tuolloin ei ollut ilmansuojelulakia eikä noki- ja savupäästöjä vähentävää tekniikkaa, joten laitos aiheutti haittaa ympäristölleen. Helsingin kaupungin halutessa kolminkertaistaa laitoksen toiminnan nousi sitä vastaan vuonna 1979 kansalaisliike. Liikkeen toiminnan seurauksena laitos suljettiin vuonna 1983 ja päätettiin ettei uutta rakenneta. Liikkeen laatiman vaihtoehtoisen jätehuoltosuunnitelman seurauksena Helsingissä alettiin enemmän pohtia ja kehittää sekä toteuttaa kierrättämistä. Laitoksen maamerkki, savupiippu, räjäytettiin vuonna 1988. Pääkaupunkiseudun Kierrätyskeskus aloitti vuonna 1990 toimintansa jätteenpolttolaitoksen entisessä rakennuksessa.
YL:n Pelimiehet
YL:n Pelimiehet on suomalainen kuoro jota yhdistää Ylioppilaskunnan laulajat.
Monster Energy
Monster Energy on Hansen Naturalin vuonna 2002 markkinoille tuoma yhdysvaltalaisvalmisteinen energiajuoma. Valmisteen logona on M-kirjainta muistuttava kuvio, joka on tyylitelty näyttämään raapaisujäljeltä. Kuten muutkin energiajuomat, Monster sisältää runsaasti kofeiinia ja sokeria.
Yhdysvalloissa FDA epäilee viiden ihmisen kuolleen juotuaan Monsteria.
Myynnissä olevat maut
Venäjän supercup
Venäjän supercup () on venäläinen vuosittainen jalkapallo-ottelu, jossa kohtaavat Venäjän valioliigan ja Venäjän cupin voittaneet joukkueet. Ottelu pelataan kauden alussa, yleensä heinäkuussa. Ensimmäisen kerran supercup pelattiin 2003.
Jazz Society Big Band
Jazz Society Big Band on suomalainen big band -yhtye, joka perustettiin vuonna 1978 ja jonka johtajana on ollut alusta alkaen Raimo Henriksson.
Ilmo Lounasheimo
Ilmo Antero Lounasheimo (16. joulukuuta 1920 Viipuri – 14. heinäkuuta 2014) oli suomalainen nyrkkeilyyn erikoistunut urheilutoimittaja. Hän käytti kirjoittajana nimimerkkejä "Jab" ja "Kohokoukku".
Lounasheimo oli siviilityössä Valtionrautateiden palveluksessa. Hän toimi vapaana urheilutoimittajana vuodesta 1951. Hän oli vakinainen avustaja muun muassa "Urheilun Kuva-Aitassa" vuosina 1953–1968, "TUL-lehdessä" vuosina 1954–1959, "Suomen Urheilulehdessä" ja "Uudessa Suomessa" vuodesta 1960 sekä "Iltalehdessä" vuodesta 1980. Hän toimi radion ja television vakinaisena avustajana vuodesta 1958. Hän oli toimittajana kesäolympialaisissa vuodesta 1960 ja talviolympialaisissa vuodesta 1972.
Lounasheimon kirjalliseen tuotantoon kuuluvat muun muassa nyrkkeilyaiheiset teokset "Miljoonanyrkit" (1966), Elis Askista kertova "Hyvät nyrkkeilyn ystävät" (1974) ja "Kehän sankarit" (1987) sekä painonnoston olympiavoittaja Kaarlo Kangasniemeä käsittelevä "Kulta-Kalle kertoo" (1970).
Lounasheimo oli vuosina 1957–1967 kansainvälinen nyrkkeilytuomari ja osallistui vuoden 1963 EM-kilpailuihin arvostelutuomarina.
Lounasheimo toimi TUL:n nyrkkeilyvaliokunnan puheenjohtajana vuosina 1955–1960, nyrkkeilyn yhteistoimintavaliokunnan jäsenenä vuosina 1956–1959 ja Suomen Olympiayhdistyksen valtuuskunnan jäsenenä vuosina 1957–1967. Urheilutoimittajain Maailmanjärjestön (AIPS) nyrkkeilykomission jäsen hän oli vuodesta 1971. Vuosina 1976–1985 hän oli Suomen radio- ja TV-toimittajien liiton hallituksen jäsen.
Insideout (yhtye)
Insideout oli suomalainen progressiivisen rockin yhtye, joka teki yhden pitkäsoiton.
SimIsle
SimIsle: Missions in the Rainforest on Maxisin vuonna 1995 julkaisema tietokonepeli. SimIslessä pelaajan tulee valita yksi trooppisista saarista ja pelaajan tulee rakentaa saarelle yhteiskunta.
Peli julkaistiin DOS:ille, Windows 3.x:lle sekä Mac OS:lle. Sen ikäraja on Suomessa 3.
SimLife
SimLife: The Genetic Playground on Maxisin vuonna 1992 julkaisema tietokonepeli. Pelissä pelaajan tulee hoitaa maansa ekosysteemiä. Pelaaja voi myös muokata maansa asukkaiden geenejä.
SimLife julkaistiin alun perin DOS:ille, Windows 3.x:lle sekä Macintoshille. Peli ilmestyi myös Amigalle vuonna 1993.
Marjo-Riitta Kervinen
Marjo-Riitta Kervinen (s. 13. tammikuuta 1950) on suomalainen laulaja, joka on vaikuttanut seuraavissa kokoonpanoissa:
Pesäpallon SM-sarja 1961
Pesäpallon SM-sarja 1961 oli lajin 38. loppuun pelattu kausi. Ilmajoen Kisailijat onnistui lopultakin mestaruustavoittelussaan. Ottelut olivat pääsääntöisesti tasaisia, mutta Ilmajoki onnistui kääntämään ne edukseen. Hopeajoukkue Vimpeli kaatui juoksulla ja Hongikon kanssa oli tyytyminen tasapeliin. Tuo tasapeli viimeisellä kierroksella nostikin Hongikon pronssille, Kouvolan jäädessä nuolemaan näppejään.
Mestaruuden kannalta ratkaisevassa Ilmajoen ja Vimpelin välisessä ottelussa koettiin protestointia, kun Vimpelin 9.vuoroparissa lyömä kunnarin arvoinen takarajalyönti tuomittiin lopulta laittomaksi.
Neljä viimeistä joukkuetta putosi sarjasta.
Ilmajoen joukkue: Jussi Kiikeri, Timo Olli, Aatto Koivu, Mikko Kivistö, Unto Lammi, Pentti Yli-Torala, Pertti Silén, Väinö Lintala, Pentti Kivimäki, Paavo Mäntylä, Heikki Röyskö.
Oulu ja Janakkala putosivat.
Mestarit: Marjatta Lepistö, Tuula Salonen, Anja Ilonen, Anja Niemi, Sirpa Ikonen, Sirkka Kämäräinen, Terttu Kämäräinen,
Pasi Karppinen
Pasi Karppinen (s. 5. tammikuuta 1981 Iisalmi) on entinen suomalainen jalkapalloilija. Hän oli pelipaikaltaan keskikenttäpelaaja.
Karppinen pelasi urallaan Kuopion Palloseurassa, PK-37:ssa, Mikkelin Palloilijoissa, Penn State Nittany Lionsissa, Atlantis FC:ssä sekä PK-35 Vantaassa.
Hannu Syrjälahti
Hannu Kauko Juhani Syrjälahti (s. 13. joulukuuta 1950 Karhula) on suomalainen säveltäjä ja kanteleensoittaja. Hän on pitkän linjan kantelevaikuttaja, joka alan soittajien parissa tunnetaan varmasti parhaiten kantelesävellyksistään. Hän on toiminut myös Kanteleliiton puheenjohtajana vuosina 1991–1996. Innostus kanteleensoittoon sai alkunsa perhetututulta ja sen lisäksi käytyään muutaman kerran Ulla Katajavuoren luona, Syrjälahti oli oppinut perusteet 
ja oli Katajavuoren mielestä taitava soittaja .
TruTV
truTV on yhdysvaltalainen kaapelitelevisiokanava, jonka omistaa Turner Broadcastingin verkossa toimiva Time Warner. Kanavan nimi oli Court TV ennen vuotta 2008. Kanadassa on yhä Court TV Canada -niminen kanava.
Kanavan esittämät ohjelmat ovat ainakin osin ainoastaan tositv-formaattiin puettuja, käsikirjoitettuja ja näyteltyjä draamoja. TruTV:n mukaan tapaukset perustuvat todellisiin tapahtumiin.
Suomessa JIM-kanava esittää paljon truTV:n ohjelmia.
David Rigert
David Adamovitš Rigert (, s. 12. maaliskuuta 1947 Nagornoje, Kokšetau, Aqmola, Kazakstanin SNT, Neuvostoliitto) on entinen neuvostoliittolainen painonnostaja ja olympiavoittaja.
Rigert voitti Montréalin 1976 olympialaisissa kultaa alle 90-kiloisten sarjassa yhteistuloksella 382,5 kg. Münchenin 1972 olympialaisissa ja Moskovan 1980 olympialaisissa hän jäi tempauksessa ilman tulosta.
Rigert voitti MM-kilpailuissa kultaa alle 90-kiloisissa vuosina 1971, 1973, 1974 ja 1975 sekä alle 100-kiloisissa vuonna 1978. Hän saavutti MM-pronssia alle 82,5-kiloisissa vuonna 1970. Hän voitti EM-kultaa alle 90-kiloisissa vuosina 1971–1976 ja 1978 sekä alle 100-kiloisissa vuosina 1979 ja 1980.
Sandra Brown (kriketinpelaaja)
Sandra Brown (s. 1940 Sutton) on entinen krikettiammattilainen. Hän pelasi kolme test-ottelua Englannin naisten krikettimaajoukkueessa vuonna 1963. Sandra teki urallaan 148 juoksua. Hänen juoksukeskiarvonsa oli 37.
Ulla Katajavuori
Ulla Katajavuori (16. kesäkuuta 1909 Rauma – 5. lokakuuta 2001 Helsinki ) oli suomalainen kanteletaiteilija.
Ulla Katajavuoren puoliso vuodesta 1939 oli viulisti Eero Koskimies (alk. "Forsman", 1897−1959). Koskimiehen poika hänen ensimmäisestä avioliitostaan Aino Nisulan kanssa oli pianisti Pentti Koskimies.
Ulla Katajavuori oli lapsena Suomen Yleisradion ensimmäisiä esiintyjiä Raumalta radioiduissa koelähetyksissä. Hänen soittoaan kuultiin sittemmin radiossa usean vuosikymmenen aikana. 
Katajavuoren tulkinnoissa kantele soi klassisena taidesoittimena. Hänen julkisten esiintymistensä määrä nousee satoihin. Mm. monissa isänmaallisissa tilaisuuksissa Aino-pukuun pukeutunut Katajavuori kanteleineen oli suosittu esiintyjä; sotien aikana ja niiden jälkeen kanteleensoitolla ja suomalaisella musiikilla oli itsestään selvä tilaus. Hänen soittoaan ehti kuunnella kuusi Suomen presidenteistä.
Katajavuori esiintyi taajaan myös Ruotsissa ja muualla Skandinaviassa. Hän osallistui vuonna 1956 Kölnistä ympäri maailman radioituun Musik kennt keine Grenzen –lähetykseen. 1960-luvun alussa hän teki kaksi konserttimatkaa USA:han ja Kanadaan ja konsertoi sopraano Sylvia Aarnion kanssa New Yorkin Carnegie Hallissa. Folk Music Festival Kaustinen –plaketin Katajavuori sai vuonna 1969. Valtion taiteilijaeläke hänelle myönnettiin 1975.
Lauantain toivottujen levyjen suosituimpiin on kuulunut Karjalan kunnailla, jonka Anna Mutanen ja Ulla Katajavuoren levyttivät; sen - niin kuin suurimman osan Katajavuoren ohjelmistosta - sovitti kanteleelle hänen muusikkopuolisonsa Eero Koskimies, joka oli Radio-orkesterin alttoviulisti ja Sibelius-Kvartetin perustajajäsen. Toinen tunnettu Katajavuoren levyttämä kappale on "Konevitsan kirkonkellot" (1952), jonka myöhemmin toi laajempaan tietoisuuteen Piirpauke-yhtye.
Ulla Katajavuoren ja Eero Koskimiehen tytär on kirjailija Satu Koskimies. Satu Koskimiehen tytär on kirjailija Riina Katajavuori.
Heli Kajaste
Heli Kajaste (oik. Heli Kyllönen) on suomalainen laulaja, joka on tehnyt yhden pitkäsoiton Bluebird-levymerkille.
Puurtilan Kisa-Pojat
Puurtilan Kisa-Pojat on varkautelainen urheiluseura, joka on pelannut mm. pesäpallon SM-sarjassa 1961-70 kaikkiaan 154 ottelua saavuttaen vuosina 1964 ja 1965 SM-hopeaa. Pesäpallon Suomen Cupin loppuottelussa se oli 1986 joutuen silloinkin tyytymään kakkossijaan. Maakuntacupin 1968 voitti Suur-Savon joukkue, joka oli käytännössä PKP.
Pesäpallon suomensarjan itälohkon se on voittanut vuosina 1960,1967 ja 1969 nousten näinä kausina mestaruussarjaan. Kaudet 1981-1990 seura pelasi Ykkössarjassa, josta kauden 1990 päätteeksi putosi nousten 1991 Suomensarjan itälohkon voittajana takaisin ykkössarjaan kaudeksi 1992, jolloin taas välittömästi putosi. Viimeksi seura on pelannut Ykköspesiksessä kaudella 1999.
Pesäpallon maakuntasarjassa seura on voittanut Suur-Savon lohkon vuosina 1956 ja 1965 ja lohkojakouudistuksen jälkeen kaakkoislohkon 1977.
Seuran kotikenttä on Kämäri.
Lyöjäkuningas:
Vuoden lukkari:
Puskás-palkinto
Puskás-palkinto ("FIFA Puskás Award") on kansainvälisen jalkapalloliiton Fifan jakama palkinto, joka myönnetään vuoden hienoimman maalin tekijälle.
Palkinto on nimetty Ferenc Puskásin mukaan. Se jaetaan Fifan vuoden pelaaja -gaalan yhteydessä. Palkinnon perusteena on edellinen sarjakausi eli heinäkuusta heinäkuuhun. Sen saajasta äänestävät käyttäjät Fifan sivustolla.
Liuskemuurat
Liuskemuurat ("Myrmelastes") on puumuurien heimoon kuuluva varpuslintusuku. Liuskemuurien sukuun kuuluu BirdLifen mukaan 8 lajia.
Päivi Heikinheimo
Päivi Sinikka Heikinheimo (o.s. Kaivola; s. 1. heinäkuuta 1938 Tampere) on suomalainen laulaja (mezzosopraano). Hän työskenteli pitkään lehtorina Sibelius-Akatemiassa.
Päivi Heikinheimo opiskeli pianonsoittoa Lahden musiikkiopistossa sekä musiikkitiedettä Helsingin yliopistossa ja suoritti siellä humanististen tieteiden kandidaatin tutkinnon vuonna 1962. Yksinlaulua hän opiskeli Antti Koskisen ja isänsä Tauno Kaivolan (1912–1995) johdolla. Hän on suorittanut lisäopintoja Italiassa ja Länsi-Saksassa Erik Werban ja Hermann Reutterin johdolla.
Heikinheimo piti ensikonserttinsa Helsingissä vuonna 1970 ja debytoi samana vuonna Suomen Kansallisoopperassa. Hänet tunnetaan lied- ja oratoriolaulajana sekä Suomessa että ulkomailla. Hän työskenteli lehtorina Sibelius-Akatemiassa vuodesta 1984 ja toimi laulun koulutuslinjan johtajana 1990–1996. Hän on myös suomentanut musiikkiaiheista kirjallisuutta.
Päivi Heikinheimon puoliso oli musiikkiarvostelija Seppo Heikinheimo.
Lakkimuurat
Lakkimuurat ("Percnostola") on puumuurien heimoon kuuluva varpuslintusuku. Lakkimuurien sukuun kuuluu BirdLifen mukaan 2 lajia. Suvun lajimäärä voi vaihdella eri lähteissä.
Gunnar Stålsett
Gunnar Stålsett (s. 10. helmikuuta 1935 Nordkapp) on norjalainen luterilainen pappi ja poliitikko, joka toimi Oslon hiippakunnan piispana vuosina 1998–2005. Häntä edelsi Andreas Aarflot ja seurasi Ole Christian Kvarme. Stålsett on myös toiminut Luterilaisen maailmanliiton pääsihteerinä ja Norjan Nobel-komitean jäsenenä. Hän on työskennellyt pappina ja opettanut Oslon yliopistolla.
Stålsett toimi vuosina 1972–1973 Norjan kirkollisten asioiden ja opetusministerinä. Hän johti maan keskustapuoluetta vuosina 1977–1979.
Loimaan Palloilijat
Loimaan Palloilijat (LP) on loimaalainen pesäpalloseura, joka pelasi SM-sarjassa ensimmäisen kerran jo vuonna 1932. Valtakunnan sarjan mestaruuden seura voitti 1931 (Loimaan suojeluskunta) ja 1936 ja ykkössarjan voitto on tullut vuosina 1991 ja 1999.
Loimaan Palloilijoiden miesten edustusjoukkue pelaa kaudella 2018 Suomensarjan etelälohkossa. Kaudet 2002 ja 2003 LP pelasi Ykköspesiksessä ja se on viimeksi pelannut Superpesiksessä kaudet 2000 ja 2001.
Retkikunta 22
Retkikunta 22 () oli Kansainvälisen avaruusaseman 22. miehistö. Retkikunta alkoi 1. joulukuuta 2009 Retkikunta 21:n irtautuessa asemasta lennolla Sojuz TMA-15. Kolmen viikon ajan ISS:llä työskenteli ainoastaan kaksi miehistön jäsentä, ensimmäistä kertaa sitten heinäkuussa 2005 suoritetun lennon STS-114 täydentäessä ISS:n miehistön määrän kolmeen. Komentaja Jeff Williamsin ja lentoinsinööri Maksim Surajevin kaksihenkinen Retkikunta 22:n miehistö täydentyi muilla retkikunnan jäsenillä 20. joulukuuta 2009 viisihenkiseksi.
Kuljetusliike E. Laurila
Kuljetusliike E. Laurila on vuonna 1963 perustettu perheyritys joka on keskittynyt jauhemaisten ja rakeisten aineiden säiliökuljetuksiin. Yrityksen perusti lapualainen Esko Laurila. Alkuvuosina Esko ajoi karjakuljetuksia, mutta nykyään kuljetusliike on keskittynyt monipuolisiin säiliökuljetuksiin. Nykyään veljekset Jarmo, Vesa ja Tuomo jatkavat kuljetusliikkeen historiaa oman 18 ajoneuvoyhdistelmän ja 36 hengen henkilökuntansa kanssa. Yrityksen päätoimipaikka on Lapualla, jossa heillä on pesu- ja huoltohallit sekä toimistotilat.
Suryakant Acharya
Suryakant Acharya (9. joulukuuta 1929 – 21. joulukuuta 2009) oli Intian kansanpuolueen poliitikko, joka tuli valituksi maansa parlamentin ylähuoneeseen Rajya Sabhaan vuonna 2005 Gujaratista. Hän kuoli 80-vuotiaana kotonaan Junagadhissa, Gujaratissa. Hänen vaimonsa Hemaben Acharya toimi aikoinaan Gujaratin terveysministerinä.
Passeig de Gràcian metroasema
Passeig de Gràcian metroasema on yksi Barcelonan metron suurimmista ja vilkkaimmista asemista. Se sijaitsee keskeisellä paikalla Eixamplen alueella maineikkaan Passeig de Gràcia -kadun alla. Asema on metron linjojen 2, 3 ja 4 käytössä. Lisäksi asemalla on Renfen liikennöimien lähijunien pysäkki.
Asema avattiin vuonna 1924 osana Barcelonan ensimmäistä metrolinjaa, jota nykyisin vastaa linja 3. Linjan 4 osuus avattiin vuonna 1975 ja linja 2 saavutti aseman 1995.
Barrettin ruokatorvi
Barrettin ruokatorvi on osalle refluksitautia sairastavista kehittyvä tila, jossa ruokatorven alaosan limakalvo muuttuu suolen limakalvon kaltaiseksi. Muutos johtuu elimistön pyrkimyksestä suojata ruokatorvea mahalaukusta tulevalta hapolta. Barrettin ruokatorvi oireyhtymä tiedetään ruokatorven syövän riskitekijäksi. Barrettin ruokatorvi kehittyy 6–14 %:lle refluksitautia sairastavista henkilöistä. Barrettin ruokatorvesta jo kärsivien potilaiden elinikäinen sairastumisvaara syöpään on suunnilleen 0,5 %/vuosi.
Peräaukon haavauma
Peräaukon haavauma tai anaalifissuura on peräaukossa sijaitseva haavauma tai halkeama. Sen aiheuttaa tavallisimmin ummetus, jossa uloste on niin kovaa, että ulostettaessa limakalvo venyy liikaa ja halkeaa. Myös jatkuva ripuli tai runsas pyyhkiminen sen yhteydessä saattaa aiheuttaa haavauman. Haavauma voi olla akuutti ja itsestään paraneva mutta saattaa myös muuttua krooniseksi. Krooninen haavauma saattaa vaatia jopa leikkaushoitoa.
Peräaukon haavauma aiheuttaa tyyppioireina kipua ja verenvuotoa.
Peräaukon haavaumia aiheutuu myös anaaliyhdynnästä.
Baseball kesäolympialaisissa 1956
Baseball oli näytöslajina 1956 kesäolympialaisissa Melbournessa. Ottelussa kohtasivat Australia ja Yhdysvallat.
Ottelu pelattiin 1. joulukuuta. Ottelun pituus oli 6 vuoroparia ja amerikkalaiset aloittivat sisällä.
Ottelun juoksulista:
Pickering (Kanada)
Pickering on 87 838 asukkaan (2006) kaupunki Ontarion provinssin eteläosassa Kanadassa. Pickering sijaitsee Durhamin piirikunnassa ja kuuluu Toronton metropolialueeseen sekä niin sanottuun Kultaisen hevosenkengän alueeseen, joka on tiheästi asuttua ja teollistunutta urbaania aluetta.
Kaupunki sai alkunsa 1970-luvun alkupuolella, alueelle oli tarkoitus rakentaa noin 250 000 asukkaan kaupunki suunnitellun uuden kansainvälisen lentoaseman läheisyyteen. Lentoasemaa ei kuitenkaan useista syistä koskaan rakennettu.
Kaupungin alueella sijaitsee Pickeringin ydinvoimalaitos, jossa on kaikkiaan kahdeksan reaktoria ja tuottaa 4 124 MW sähköenergiaa. Voimala on yksi suurimmista ydinvoimaloista maailmassa ja toiseksi suurin Kanadassa.
Tero Heinämäki
Tero Antero Heinämäki (s. 22. huhtikuuta 1970 Turku) on suomalainen teatteriohjaaja, joka aloittaa elokuussa 2010 Joensuun kaupunginteatterin johtajana. Hän on toiminut aiemmin ohjaajana Kouvolan kaupunginteatterissa ja vieraillut myös Hämeenlinnan ja Oulun kaupunginteattereissa. Heinämäen edeltäjä Joensuussa on Riku Innamaa.
Martti Hakola
Martti Hakola (s. 24. marraskuuta 1907 Seinäjoki) on uransa lopettanut suomalainen pesäpalloilija ja yleisurheilija.
Martti Hakola pelasi pesäpallon SM-sarjassa 1934 (Seinäjoen Maila-Jussit), ja 1935–1938 (Viipurin Pallonlyöjät), jonka jälkeen lopetti varsinaisesti, mutta jäähdytteli vielä ikämiehissä. Hakola pelasi Itä–Länsi-otteluissa 1933–1937. Yleisurheilussa parhaiksi saavutuksiksi jäivät 5-ottelun SM-pronssi Martti Tolamon ja Urho Koivistoisen jälkeen 1929 ja pituushypyn ennätys 690.
Martin vaimo Rakel on pesäpalloilun Suomen mestari vuodelta 1934 (VPL) ja myös lapset Arto, Olli (pesäpallo) ja Leena ovat palloilijoita. Leenan poika, Oula Jääskeläinen oli puolestaan Suomen paras taitoluistelija 1980-luvun lopulla ja 1990-luvun alussa.
Pelaajana:
Pesäpallotuomarina:
Ansiomerkit:
Petri Forsman
Petri Forsman (s. 13. joulukuuta 1968) on suomalainen seikkailu-urheilija ja suunnistaja. Hän on voittanut seikkailu-urheilussa kansainvälisiä kilpailuja. MM-kisoissa hän voitti lajin ensimmäisen maailmanmestaruuden vuonna 2001 Nokia Adventure -joukkueen kapteenina ja sijoittui hopealle vuonna 2006 Team Finland -joukkueessa. Suunnistuksen MM-kilpailussa Forsman voitti viestipronssia vuonna 1993. Jukolan viestissä hän on suunnistanut voittajajoukkueessa vuosina 1987 (Hiidenkiertäjät), 1991 (IFK Södertälje) ja 1994 (Turun Suunnistajat). Tiomila-viestissä hän oli voittajajoukkueessa vuosina 1992 (IFK Södertälje) ja 1994 (Turun Suunnistajat). Pyöräsuunnistuksen Suomen mestaruuden hän voitti vuonna 2000.
Port-Gentil
Port-Gentil on Gabonin toiseksi suurin kaupunki ja merkittävin satamakaupunki. Se sijaitsee lähellä maan läntisintä pistettä Cap Lopezia. Ranskalaiset perustivat kaupungin Ogooué-joen suistoon vuonna 1873. Sieltä rahdattiin aluksi kumia ja norsunluuta, myöhemmin puutavaraa. Kaupunki alkoi toden teolla kasvaa vasta 1950-luvulla, kun alueelta löytyi öljyä ja maakaasua.
Vuonna 1993 Port-Gentilissä oli lähes 80 000 asukasta. Vuoden 2003 arvio oli yli 116 000, mutta eräät riippumattomat tarkkailijat ovat syyttäneet hallitusta tuon laskennan lukemien suurentelemisesta sekä vaalirekisterien väärentämiseksi että suurempien avustusten saamiseksi.
Port-Gentil on ollut pitkään presidentti Bongon vastaisen opposition vahvaa aluetta. Ali Bongo Ondimban valinnan jälkeen kaupungissa puhkesi mellakoita.
Rafael (nimi)
Rafael, Suomessa myös "Raafael", on miehen etunimi. Nimi on peräisin hepreaasta ja merkitsee "Jumala on parantanut". Nimen on tehnyt tunnetuksi Vanhan testamentin apokryfikirjoihin kuuluva Tobitin kirja, jossa Rafael esiintyy arkkienkelin nimenä.
Suomessa nimi Raafael on Väestö­rekisteri­keskuksen tietojen mukaan annettu 1900-luvun alusta vuoden 2014 joulukuuhun mennessä 254 ja Rafael noin 11 030 henkilölle. Suomenkielisessä almanakassa nimi esiintyy muodossa Raafael, suomenruotsalaisessa Rafael. Kummankin nimipäivä on 22. joulukuuta.
Fremantle (mediayritys)
Fremantle (aikaisemmin FremantleMedia) on brittiläinen televisiotuotannon yritys. Fremantlen omistaa Bertelsmann. Fremantlen tuotantoja ovat muun muuassa The X Factor ja Modus.
Johan Hymander
Johan August Gottlieb Hymander (19. lokakuuta 1831, Luopioinen – 7. kesäkuuta 1896, Helsinki) oli suomalainen kirkkomuusikko, pedagogi ja säveltäjä. Hän opiskeli Helsingin yliopistossa teologiaa kaksi vuotta, mutta keskeytti opintonsa, koska katsoi itsensä sopimattomaksi papin virkaan. Hymander työskenteli Helsingin Nikolainkirkon kanttorina 1861–1896 ja toimi myös kirkon urkurina 1868–1870 sekä kirkkolaulun opettajana Helsingin yliopiston teologisessa tiedekunnassa 1878–1896. Vuosina 1867–1872 hän toimi myös yliopiston voimistelunopettajana. Hymander julkaisi messusävelmiä sekä runoili ja sävelsi hengellisisä lauluja ja virsiä. Hänen runoilemansa on virsi, jonka numero on 265 suomalaisessa virsikirjassa. Hän on myös suomentanut tai muokannut virret 71, 85, 123, 274, 336 ja 611. Vuonna 1868 hän laati ehdotuksen koraalikirjojen uudistamiseksi.
Johan Hymanderin lapsia olivat pianopedagogi Ingeborg Hymander ja urkujenrakentaja Josef Hymander (1882–1954).
Venäjän cup (jalkapallo)
Venäjän cup () on Venäjän miesten jalkapallojoukkueille järjestettävä cup-muotoinen kilpailu. Ensimmäisen kerran cup pelattiin vuonna 1992. Menestyneimmät seurat ovat TsSKA Moskova seitsemällä ja Lokomotiv Moskova kuudella voitollaan.
Jan Hoffman
Jan Hoffman (11. kesäkuuta 1906, Krakova, Puola – 25. lokakuuta 1995, Krakova, Puola) oli puolalainen pianisti ja pianopedagogi. Hän opiskeli Krakovan konservatoriossa opettajinaan Józef Śliwiński ja Egon Petri. Petri opetti häntä myös Berliinissä. Hoffman oli Krakovan konservatorion professori 1930–1939, Krakovan musiikkikorkeakoulun ylimääräinen professori 1945–1958, saman koulun professori 1958–?, vararehtori 1963–1964 ja 1975–? sekä rehtori 1964–1969. Hän työskenteli myös vierailevana professorina Weimarissa 1976. Hoffman oli usean pianokilpailun tuomaristossa ja esiintyi pianistina vuoteen 1970 saakka. Hän soitti lähinnä klassismin ja romantiikan ajan musiikkia sekä oman aikansa puolalaisia sävellyksiä. Suomessa hän piti vuodesta 1962 lähtien useita kursseja Sibelius-Akatemiassa.
Interstate 4
Interstate 4 (l-4) on 212,92 kilometriä pitkä Interstate-valtatie Floridassa Yhdysvalloissa. Tie erkanee I-275:lta Tampasta ja liittyy I-95:iin Daytona Beachilla.
Interstate 4 avattiin vuonna 1957. Tie kulkee Hillsboroughin, Polkin, Osceola, Orangen, Seminolen ja Volusian piirikuntien läpi.
Luettelo Korihaissa pelanneista koripalloilijoista
__notoc__
Tämä on luettelo Korihaissa pelanneista koripalloilijoista.
Matti Lahdenmäki
Matias (Matti) William Lahdenmäki (3. helmikuuta 1900 Ylistaro – 22. marraskuuta 1968) oli suomalainen kirjailija.
Mirjami Lähteenkorva
Kirsti Mirjami Lähteenkorva (16. huhtikuuta 1904 Heinola – 4. tammikuuta 1968 Heinola) oli suomalainen opettaja ja runoilija.
Lähteenkorva pääsi ylioppilaaksi Käkisalmen yhteiskoulusta ja valmistui kansakoulunopettajaksi Helsingin ylioppilasseminaarista. Hän toimi kansakoulunopettajana Käkisalmella vuoteen 1939 saakka ja sen jälkeen hän oli Vaasassa 1940–1967 kansakoulunopettajana ja Vaasan käytännöllisen naisopiston tuntiopettajana.
Heikki Ali-Hokka
Heikki Ali-Hokka on suomalainen toimittaja. Hän on ollut Ilta-Sanomien ulkomaanosaston päällikkö, josta siirtyi Yleisradioon, missä hän on ollut A-plus -ohjelman ja Aamu-TVn juontaja ja taloustoimittaja Nykyään Ali-Hokka toimii Yle TV1:n A-Studion toimittajana.
Ali-Hokka siirtyi työelämään vuonna 1988 opiskeltuaan kolme vuotta Tampereen yliopistossa.
Fruktoosi-6-fosfaatti
Fruktoosi-6-fosfaatti (CHOP) on kemialliselta rakenteeltaan fruktoosin ja fosforihapon esteri. Fruktoosi-6-fosfaatti on tärkeä välituote glykolyysissä.
Mannoosifosfaatti-isomeraasientsyymi katalysoi fruktoosi-6-fosfaatin isomeroitumista mannoosi-6-fosfaatiksi.
Glykolyysin ensimmäisessä vaiheessa muodostunut glukoosi-6-fosfaatti isomerisoidaan fosfoglukoosi-isomeraasientsyymin avulla fruktoosi-6-fosfaatiksi. Tämän jälkeen fruktoosi-6-fosfaatti fosforyloidaan fosfofruktokinaasi-1-entsyymin avulla. fruktoosi-1,6-bisfosfaatiksi. Entsyymiä aktivoivat suuret AMP-pitoisuudet ja fruktoosi-2,6-bisfosfaatti, josta muodostuu fruktoosi-6-fosfaattia fosfofruktokinaasi-2-entsyymin katalysoimana.
Oma Mäkikossa
Oma Toini Mäkikossa-Engelberg, o.s. "Ek", ent. "Noponen", kirjailijanimi Oma Mäkikossa (6. maaliskuuta 1903 Helsinki – 31. tammikuuta 1968 Helsinki) oli suomalainen kirjailija joka kirjoitti myös nimillä "Oma Ek-Noponen", "O. T. Mäkikossa" ja "Anja Tavi".
Mäkikossan tunnetuin teos on Miina Sillanpään elämäkerta "Yhteiskunnalle omistettu elämä : Miina Sillanpään elämän ja työn vaiheita".
Nimellä "Oma Ek-Noponen":
Nimellä "O. T. Mäkikossa":
Nimellä "Oma Mäkikossa":
Nimimerkillä "Anja Tavi":
Katerina Smutna
Katerina Smutna (s. 13. kesäkuuta 1983 Jablonec nad Nisou, Tšekkoslovakia) on tšekkiläissyntyinen maastohiihtäjä. Hän on edustanut sekä Tšekin että Itävallan maajoukkuetta. Itävaltaa hän edusti vuosina 2006–2016.
Smutna kilpaili ensimmäistä kertaa maastohiihdon maailmancupissa Kiirunassa 23.11.2002. Smutnan paras maailmancupin sijoitus on neljäs sija Vancouverin 1,2 km:n perinteisen hiihtotavan sprintistä 16. tammikuuta 2009. Samalle sijalle Smutna sijoittui myös Canmoren sprintissä helmikuussa 2010. Sapporon MM-kilpailuissa 2007 ja Vancouverin olympialaisissa 2010 hän oli sprintissä yhdestoista. Oslon MM-kilpailuissa 2011 hän sijoittui perinteisen hiihtotavan 10 kilometrillä 15:nneksi ja Val di Fiemmessä 2013 perinteisen sprintissä 13:nneksi. Smutna on voittanut hiihdossa yhdeksän Itävallan mestaruutta.
Terrorister – en film om dömda
Terrorister – en film om dömda, "Terroristit – elokuva tuomituista", on vuonna 2003 valmistunut ruotsalainen dokumenttielokuva Göteborgin vuoden 2001 EU-huippukokouksen mellakoista. Elokuvan on ohjannut Lukas Moodysson ja Stefan Jarl. Elokuva kertoo tapahtumista mielenosoittajien kannalta ja sillä oli vaikeuksia saada levittäjää. Erityistä vastustusta se sai elokuvatutkija Jari Sedergrenin blogikirjoituksen mukaan, koska se alkaa yhdistämällä mellakoihin surutta muut nykyajan protestoinnin kohteet ympäristön pilaamisen, poliisin brutaliteetin, eläinten huonon kohtelun ja nälkäiset lapset.
Elokuvan kansainvälinen nimi on "Terrorists: The Kids They Sentenced".
Akseli Tola
Akseli Gabriel Tolvanen, kirjailijanimeltään Akseli Tola, (9. helmikuuta 1886 Tohmajärvi – 1. syyskuuta 1968) oli suomalainen näytelmäkirjailija.
Tolvasen vanhemmat olivat postiljooni Pekka Tolvanen ja Liisa Sorsa. Hän pääsi ylioppilaaksi Sortavalan reaalilyseosta 1905 ja opiskeli Helsingin yliopistossa valmistuen filosofian kandidaatiksi 1915 ja maisteriksi 1923.
Tolvanen toimi vuodesta 1920 Posti- ja lennätinhallituksen tilastoitsijana sekä arkiston- ja kirjastonhoitajana.
Tolvanen sai Pro Finlandia -mitalin vuonna 1963.
Sampsa Korpela
Sampsa Jaakko Korpela (19. maaliskuuta 1903 Oulu – 6. elokuuta 1968 Helsinki) oli suomalainen kirjailija. 
Korpelan tunnetuin teos on salapoliisiromaaniparodia "Kuka murhasi ja kenet". Romaanin päähenkilönä oli naamioitumisen asiantuntija, salapoliisi Topias Plunt.
Korpela toimi 1936–48 mainostoimisto Erva-Latvalan tekstitoimittajana.
Sveitsi olympialaisissa
Sveitsi on osallistunut kaikkiin olympialaisiin lukuun ottamatta Melbournen 1956 kesäolympialaisia, joita se boikotoi, koska Neuvostoliitto miehitti Unkarin. Se on saavuttanut kaikkiaan 323 olympiamitalia. Sveitsin Sankt Moritzissa talviolympialaiset on pidetty kahdesti, ja Sveitsi sai niissä yhteensä 11 mitalia.
Parhaiten Sveitsi on menestynyt alppihiihdossa, voimistelussa, kelkkailussa, soudussa ja ratsastuksessa. Maan ensimmäinen olympiavoittaja oli telinevoimistelija Louis Zutter, joka voitti hevosella kultamitalin Ateenassa 1896.
Vilho Kyrölä
Vilho Leander Kyrölä (18. huhtikuuta 1911 Jyrinki, Sievi – 25. kesäkuuta 1967 Sievi) oli suomalainen pakinoitsija ja toimittaja.
Kyrölän vanhemmat olivat talollinen Frans Mikko Leanderinpoika Kyrölä ja Mariana Tanelintytär Ruuttula. Hän kävi Työväen akatemian 1945–1946 sekä suoritti Yhteiskunnallisen korkeakoulun sanomalehtitutkinnon 1949.
Kyrölä toimi Kokkolassa lyhyen aikaa ilmestyneen "Maalaiskoti"-lehden toimittajana 1948 ja oli sen jälkeen Keskipohjanmaa-lehden kulttuuritoimittajana 1948–1953 ja toimitussihteerinä 1954–1967. Kyrölä kirjoitti myös Keskipohjanmaa-lehteen pakinoita nimimerkeillä "Akusti", "Hyyryläinen" ja "Vi-ki".
ITV3
ITV3 on brittiläinen mainosrahoitteinen televisiokanava, joka aloitti lähetykset 1. marraskuuta 2004 korvaamalla Granada Plus -kanavan.
Kanava on suunnattu yli 35-vuotiaille ja suuri osa sen ohjelmistosta onkin vanhempien draamasarjojen ja tilannekomedioiden uusintoja. ITV:n yritykset saada katsojat pysymään kanavalla on saanut sen hankkimaan uudempia amerikkalaisia sarjoja antenniverkkoon yksinoikeudella, kuten Num3rot ja Kova laki: Oikeuden ratkaisu.
ITV aloitti 30. lokakuuta 2006 kanavasta uuden, tunnin viiveellä ITV3:n ohjelmat lähettävän ITV3+1-kanavan yhtä aikaa ITV2+1-kanavan kanssa. Se ei kuitenkaan lähetä joitakin ohjelmia lakiin vetoavista syistä, vaikka kyseessä oleva ohjelma olisikin listattu EPG:ssä.
Vuonna 2007 rugbyn maailmancupin aikana kanava lähetti rugbyotteluita, kun ITV1 ja ITV4 lähettivät samaan aikaan jalkapallo-otteluita.Vuodesta 2008, ITV3 on järjestänyt palkintogaalan nimeltä Crime Thriller Awards. Gaalassa palkitaan vuoden parhaat rikostrillerisarjat ja sitä on molempina vuosina edeltänyt 6-7 viikon rikosohjelmien kausi ITV3-kanavalla. Vuonna 2009 palkintogaala yhdistettiin Crime Writers' Associationin Daggers-gaalan kanssa.
Zeynep Sever
Zeynep Kübra Sever (s. 9. heinäkuuta 1989 Istanbul) on turkkilaissyntyinen missi ja lentopalloilija. Hän muutti 12-vuotiaana Belgiaan ja tuli kruunatuksi vuoden 2009 Miss Belgiaksi. Hän osallistui saman vuoden Miss Universum -kilpailuun sijoittuen viidentoista parhaan joukkoon. Hän osallistui lisäksi vuoden 2009 Miss Maailma -kilpailuun.
Sever on pelannut lentopalloa Fenerbahçe Acıbademissa. Hän seurustelee Volkan Demirelin kanssa.
Franceville
Gabonin pitkäaikainen presidentti Omar Bongo haudattiin kotiseudulleen Francevilleen kesäkuussa 2009
Kati Parkkonen
Kati Parkkonen (o.s. Niemeläinen) on suomalainen toimittaja. Hänet on valittu SuomiTV:n uutisankkuriksi.
Parkkonen on aiemmin toiminut Rytmiradion ja Radio Keski-Suomen toimittajana 1990-luvulla, MTV3:n uutisankkurina ja Huomenta Suomi -ohjelman juontajana 2004–2005 sekä Ylen uutisankkurina ja Aamu-TV:n juontajana 2005–2006.
Parkkonen on ollut tuottamassa mm. ohjelmia Häntä pystyyn ja Kuorosota. Hän on toiminut myös Kukkaron herraksi -ohjelman juontajana.
NYC2123 – Dayender
NYC2123 – Dayender on "Chad" ja "Paco Allenin" Sony PlayStation Portable -kämmenpelikonsolille julkaisema mustavalkoinen cyberpunk-sarjakuva. Sarjakuvan neljä ensimmäistä osaa julkaistiin vuonna 2005 ja viimeiset kaksi vuonna 2006. Sarjakuva kertoo vuoden 2123 New Yorkista, joka ei ikinä kunnolla selvinnyt 70 vuotta aikaisemmin siihen iskeneestä tsunamista ja on erilaisten rikollisjoukkioiden hallitsema. Sarjakuvan päähenkilöt ovat rikollisia ja kuriireita jotka palkataan hankkimaan sukupuuttoon kuolleiksi luultuja tai kuolevia eliölajeja.
Sarjakuvaa levitetään Creative Commons Attribution-NonCommercial-ShareAlike -lisenssin alaisena ja se on saatavilla myös "lähdekoodina" vektorigrafiikkamuodossa. Sarjakuvan ensimmäisistä osista on tehty saksan-, unkarin-, espanjan- ja puolan kieliset fanikäännökset.
Kuopion Kelta-Mustat
Kelta-Mustat on kuopiolainen urheiluseura.
KeMu on pelannut pesäpallon SM-sarjassa kausina 1952 ja 1960.
Suomensarjan itälohkon seura on voittanut 1950, 1951, 1954, 1959 ja 1998. Pohjois-Savon maakuntasarjan seuran kakkosjoukkue voitti 1952. Uusimuotoisessa maakuntasarjassa KeMu on onnistunut voittamaan keskilohkon vuonna 1990.
Naisten Suomen mestaruuden Kelta-Mustat voitti vuonna 1955.
Kelta-Mustien yhdistäessä voimansa 1999 Siilinjärven Pesiksen kanssa, syntyi Puijon Pesis.
War Is the Answer
War Is the Answer on Five Finger Death Punchin toinen studioalbumi, joka julkaistiin syyskuussa 2009. Albumista on julkaistu myös Deluxe Edition CD/DVD, jossa on kaksi bonuskappaletta.
Albumi nousi Yhdysvalloissa Billboard 200 -listan sijalle 7. Suomessa se debytoi virallisen albumilistan sijalla 14.
Tuula Salonen
Tuula Salonen, o.s. Tukia (3. elokuuta 1942 Hyvinkää) on entinen suomalainen pesäpalloilija.
Tuula Salonen voitti Suomen mestaruuden 1960-62 ja 1967, 1971 ja 1973 (Työväen Maila-Pojat), Pelasi Itä-Länsi -otteluissa 7 kertaa polttajana. Salonen nimettiin Suomen parhaaksi naispesäpalloilijaksi 1961-63. Lyöjäkuningatar 1963. Paras etenijä 1962 ja -63.
Koripalloa Salonen on pelannut viidessä maaottelussa. Naisten SM-hopeaa 1964, 1970-72 ja pronssia 1965.